CELEX: 32017D2161
Language: hu
Date: 2017-11-20 00:00:00
Title: A Tanács (KKBP) 2017/2161 határozata (2017. november 20.) az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukrajna) szóló 2014/486/KKBP határozat módosításáról

21.11.2017   
            
            
               HU
            
            
               Az Európai Unió Hivatalos Lapja
            
            
               L 304/48
            
         A TANÁCS (KKBP) 2017/2161 HATÁROZATA
   (2017. november 20.)
   az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukrajna) szóló 2014/486/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 42. cikke (4) bekezdésére és 43. cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2014. július 22-én elfogadta az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukraine) [helyesen: EUAM Ukrajna] szóló 2014/486/KKBP határozatot (1).
            
         
               (2)
            
            
               A Tanács 2015. december 3-án elfogadta a (KKBP) 2015/2249 határozatot (2), amellyel 2017. november 30-ig meghosszabbította az EUAM Ukrajna megbízatását, és a 2016. november 30-ig terjedő időszakra biztosította a missziónak szánt pénzügyi referenciaösszeget.
            
         
               (3)
            
            
               A (KKBP) 2016/712 tanácsi határozat (3) kiigazította a 2016. november 30-ig terjedő időszakra szóló pénzügyi referenciaösszeget, a (KKBP) 2016/2083 tanácsi határozat (4) pedig meghatározta a 2016. december 1-je és 2017. november 30. közötti időszakra szóló pénzügyi referenciaösszeget.
            
         
               (4)
            
            
               A 2017. évi stratégiai felülvizsgálat alapján az EUAM Ukrajna missziót 2019. május 31-ig meg kell hosszabbítani.
            
         
               (5)
            
            
               A 2017. december 1-jétől2019. május 31-ig terjedő időszakra szóló pénzügyi referenciaösszeget meg kell állapítani.
            
         
               (6)
            
            
               A 2014/486/KKBP határozatot ezért ennek megfelelően módosítani kell.
            
         
               (7)
            
            
               Az EUAM Ukrajna végrehajtására olyan helyzetben kerül sor, amely rosszabbodhat és akadályozhatja az Unió külső tevékenysége tekintetében a Szerződés 21. cikkében meghatározott célkitűzések elérését,
            
         ELFOGADTA EZT A HATÁROZATOT:
   1. cikk
   A 2014/486/KKBP határozat a következőképpen módosul:
   
               1.
            
            
               a 14. cikk (1) bekezdése helyébe a következő szöveg lép:
               „(1)   Az EUAM Ukrajnával kapcsolatos kiadások fedezésére szolgáló pénzügyi referenciaösszeg a 2014. november 30-ig terjedő időszakra 2 680 000 EUR.
               Az EUAM Ukrajnával kapcsolatos kiadások fedezésére szolgáló pénzügyi referenciaösszeg a 2014. december 1-jétől2015. november 30-ig terjedő időszakra 13 100 000 EUR.
               Az EUAM Ukrajnával kapcsolatos kiadások fedezésére szolgáló pénzügyi referenciaösszeg a 2015. december 1-jétől2016. november 30-ig terjedő időszakra 17 670 000 EUR.
               Az EUAM Ukrajnával kapcsolatos kiadások fedezésére szolgáló pénzügyi referenciaösszeg a 2016. december 1-jétől2017. november 30-ig terjedő időszakra 20 800 000 EUR.
               Az EUAM Ukrajnával kapcsolatos kiadások fedezésére szolgáló pénzügyi referenciaösszeg a 2017. december 1-jétől2019. május 31-ig terjedő időszakra 31 956 069,20 EUR.
               Az ezt követő időszakok tekintetében előirányzandó pénzügyi referenciaösszegről a Tanács dönt.”.
            
         
               2.
            
            
               a 19. cikk második bekezdésének helyébe a következő szöveg lép:
               „Ezt a határozatot 2019. május 31-ig kell alkalmazni.”.
            
         2. cikk
   Ez a határozat az elfogadásának napján lép hatályba.
   Ezt a határozatot 2017. december 1-jétől kell alkalmazni.
   
      Kelt Brüsszelben, 2017. november 20-án.
      
         
            a Tanács részéről
         
         
            az elnök
         
         M. REPS
      
   
   
      (1)  A Tanács 2014/486/KKBP határozata (2014. július 22.) az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukraine) (HL L 217., 2014.7.23., 42. o.).
   
      (2)  A Tanács (KKBP) 2015/2249 határozata (2015. december 3.) az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukrajna) szóló 2014/486/KKBP határozat módosításáról (HL L 318., 2015.12.4., 38. o.).
   
      (3)  A Tanács (KKBP) 2016/712 határozata (2016. május 12.) az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukrajna) szóló 2014/486/KKBP határozat módosításáról (HL L 125., 2016.5.13., 11. o.).
   
      (4)  A Tanács (KKBP) 2016/2083 határozata (2016. november 28.) az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukrajna) szóló 2014/486/KKBP határozat módosításáról (HL L 321., 2016.11.29., 55. o.).